สอบถามหน่อยค่ะคุณตอนแรกเริ่มทานยาคุมของ Bayer ค่ะ Meliane ED พอขาดตลาด เลยเปลี่ยนมาทาน เมอซิลอน ค่ะ พอดีไปอ่านรีวิวของผู้ใช้ท่านหนึ่งมา เขาทานยี่ห้อ synfonia อยากทราบว่าสามารถเปลี่ยนไปทานตัวนี้ได้ไหมคะ เมอซิลอนกับsynfonia ต่างกันยังไงบ้างคะ ขอบค่ะ
สวัสดีค่ะ ยาคุมกำเนิดยี่ห้อเมอซิลอน (Mercilon) เป็นยาคุมชนิดที่มีทั้งแบบ 21 เม็ด และ 28 เม็ด ซึ่งชนิด 21 เม็ด ก็จะฮอร์โมนเท่ากันในทุกเม็ด ส่วนชนิด 28 เม็ด ก็จะมีฮอร์โมนเท่ากันใน 21 เม็ดแรก ส่วน 7 เม็ดสุดท้าย จะเป็นเม็ดที่ไม่มีฮอร์โมน ทั้งนี้ ฮอร์โมนของยี่ห้อนี้ ประกอบด้วยฮอร์โมน desogestrel 0.15 มิลลิกรัม และ ethinyl estradiol 0.02 มิลลิกรัม จึงถือเป็นยาคุมชนิดที่มีฮอร์โมนต่ำมากส่วนยาคุมยี่ห้อซินโนเฟีย (Synfonia) เป็นยาคุมชนิด 28 เม็ด ซึ่งมีฮอร์โมนเท่ากันในทุกเม็ดใน 24 เม็ดแรก ส่วน 4 เม็ด สุดท้ายจะเป็นเม็ดแป้ง โดยเม็ดที่มีฮอร์โมน ประกอบด้วยฮอร์โมน drospirenone 3 มิลลิกรัม และ ethinylestradiol 0.02 มิลลิกรัม ดังนั้น จึงถือเป็นชนิดที่มีฮอร์โมนต่ำมากเช่นกันดังนั้น ยาคุม 2 ยี่ห้อนี้ จึงเป็นชนิดที่มีฮอร์โมนต่ำ การใช้ยาทั้ง 2 ยี่ห้อ จึงอาจไม่ได้แตกต่างกันค่ะ ซึ่งยาคุมชนิดที่มีฮอร์โมนต่ำ ก็จะทำให้เกิดผลข้างเคียงเรื่องอาการต่างน้อยๆ กว่าชนิดที่มีฮอร์โมนสูง เช่น ปวดหัว เวียนหัว คลื่นไส้ อาเจียน เจ็บหน้าอก ตัวบวม เป็นต้น แต่ก็จะเกิดผลข้างเคียงเรื่องการเกิดเลือดออกกะปริดกะปรอยได้บ่อยกว่าชนิดที่มีฮอร์โมนสูงค่ะสำหรับยาคุมยี่ห้อ Meliane ED ที่เคยทาน ก็เป็นชนิดที่มีฮอร์โมนต่ำมากเช่นเดียวกันค่ะ